Fatoumata Tambajang

**Aja Fatoumata C.M. Jallow-Tambajang** (født 1949) er en gambisk politiker og aktivist. Hun var visepresident i Gambia og minister for kvinnesaker fra februar 2017 til juni 2018 under president Adama Barrow.
Tidlig i karrieren var hun leder for Gambia National Women’s Council og rådgiver for Dawda Jawara, Gambias første president etter landets uavhengighet fra britisk kolonistyre. Etter militærkuppet i juli 1994, som styrtet Jawara-regjeringen, hadde hun stillingen som helse- og sosialminister fra 1994 til 1995 i regjeringen til Armed Forces Provisional Ruling Council.

Hun ble utnevnt til visepresident av Barrow i januar 2017, men ble først vurdert som ikke kvalifisert på grunn av aldersbegrensninger i grunnloven. I stedet ble hun utnevnt til minister for kvinnesaker med ansvar for visepresidentens kontor, frem til grunnloven ble endret og hun formelt ble tatt i ed som visepresident i november 2017. Før utnevnelsen hadde hun vært leder for Coalition 2016, en allianse av opposisjonspartier som støttet Barrows kandidatur i presidentvalget i 2016.
## Tidlig liv og utdanning
Tambajang ble født i Brikama i Gambia. Hun ble utdannet i Gambia, Dakar og Frankrike. Hun tok en bachelorgrad i fransk ved Université Nice-Sophia-Antipolis.
## Politisk karriere
Tambajang var rådgiver for Gambias første president, Dawda Jawara, i spørsmål som gjaldt kvinner og barns rettigheter. Hun var leder for Gambia National Women’s Council og representerte rådet i Gambia National Economic and Social Council i seks år.

Fra 1994 til 1995 var Tambajang helse- og sosialminister i regjeringen til Armed Forces Provisional Ruling Council. Hun var en av to kvinnelige ministre i regjeringen, sammen med . I september 1994 representerte hun Gambia under den internasjonale konferansen om befolkning og utvikling.
Etter dette arbeidet hun for FNs utviklingsprogram (UNDP) og innen utviklingsarbeid, blant annet i fem år i det krigsherjede Mano River-området. I 2001, mens hun arbeidet i området rundt de store sjøene i Afrika, ble hun tatt som gissel av opprørere.
Tambajang sluttet seg til United Democratic Party (UDP) i april 2015 under Fass-konflikten med sikkerhetsstyrkene. Hun var en ledende skikkelse i Coalition 2016, alliansen av opposisjonspartier som støttet Adama Barrow i presidentvalget i 2016, og hun var også leder for koalisjonen. Etter at president Yahya Jammeh tapte valget, uttalte Tambajang at Jammeh ville bli stilt for retten innen ett år. Hun annonserte også opprettelsen av en nasjonal kommisjon for å gjenopprette midler som angivelig hadde gått tapt gjennom korrupsjon under Jammehs styre. Om Jammeh sa ho til *[[The Guardian]]*:
«Han kan ikke reise. Dersom han reiser, kommer han til å slippe unna oss.»
### Prosessen rundt utnevnelsen til visepresident
Etter Barrows innsettelse 19. januar 2017 ble det 23. januar kunngjort at Tambajang skulle bli visepresident.  Etter utnevnelsen ble det imidlertid hevdet at hun ikke oppfylte grunnlovens krav til stillingen. Ifølge paragraf 62(1)(b) i Gambias grunnlov må visepresidenten oppfylle de samme alderskravene som presidenten, med en øvre aldersgrense på 65 år ved tiltredelse. Tambajang ble rapportert å være 67 år da hun ble valgt.
Som følge av dette ble hun ikke tatt i ed med en gang, selv om hun bestridte opplysningene om alderen og hevdet at hun bare var 64 år. Barrow utfordret offentligheten til å legge frem bevis for at hun var over 65 år.  I februar ble hun i stedet utnevnt til minister for kvinnesaker, med ansvar for visepresidentens kontor.
Den 28. februar 2017 forsøkte nasjonalforsamlingen å vedta en grunnlovsendring for å fjerne aldersgrensen. Det ble imidlertid sagt at korrekt prosedyre for grunnlovsendring ikke var fulgt, og at prosessen måtte gjennomføres på nytt. Den 25. juli ble paragraf 62 endret av Gambias nasjonalforsamling, og aldersgrensen for presidenten ble fjernet. Hennes utnevnelse til visepresident ble bekreftet av presidenten 8. september, og hun ble formelt utnevnt til visepresident 9. november.
### Visepresidentperioden
Tambajang mottok prisen «New African Woman of the Year Award» fra magasinet *New African Woman* i april 2017. I mars 2017 ble hun også medlem av æreskomiteen til Crans Montana African Women’s Forum. Under en regjeringsrokade 29. juni 2018 ble hun overført til utenrikstjenesten.
## Privatliv
Tambajang tilhører folkegruppen fula og bor i Kanifing-distriktet. Hun er mor til åtte barn.

## Referanser